23 



Július 31-én este 8 órakor volt az ismerkedési estély Brüsszel 

 egyik előkelő vendéglőjében, a ..Taverne Royal" nagy különtermében, 

 melyen a belga entomologiai társaság volt a házigazda. Régi isme- 

 rősök melegen üdvözölték egymást s mindenki azon iparkodott, hogy 

 speciális szakának többi munkásaival is mielőbb megismerkedjék. 

 Rövid időn belül meg is találta mindenki azt, a kit keresett s az egyes 

 csoportok mindinkább nagyobbodtak. Ellehetett mondani, a hány rovar- 

 rend, annyi csoport képződött, de valamennyit összekapcsolta a 

 kollegialitás benső érzete és az entomologia meleg szeretete. 



A felszolgált frissítők csak emelték a kedélyes hangulatot s a 

 babyloni nyelvzavarra emlékeztető estélynek csak az éjfél vetett vé- 

 get. A titkárság itt osztotta ki a különféle nyomtatványokat, a kiállí- 

 tás területére szóló belépőjegyet és a csinos kongresszusi jelvényt. 



A kongresszus lefolyásának vázolásánál, azt hiszem, úgy járok 

 el leghelyesebben, ha minden nap krónikáját az egyes szakosztályok 

 szerint foglalom össze, az előadásokat pedig dióhéjban ismertetem. 



Az összes ülések délelőtt voltak, a szakosztályoké pedig dél- 

 után, valamenyi a kiállítás területén az ünnepségek csarnokában (Palais 

 des Fétes). Esténkint a kongresszus tagjai a város egyik népszerű 

 vendéglőjében (Old Tom) találkoztak. 



Augusztus 1. 



Összes ülés. 



Lameere elnök az ülést megnyitva, ismerteti a kongresszus 

 előmunkálatait s azután áttér annak jelentőségére. 



Az entomologia jelentősége semmivel sem kisebb, mint a zooló- 

 gia bármely más ágáé, kivált nemzetgazdasági és közegészségügyi 

 szempontból. Ajánlja, hogy ennek a szaknak több tanszéket állítsanak. 

 Az entomologia alapja kétségtelenül a systematika, de e mellett tekin- 

 tettel kell lenni a biológia általános problémáira is. 



Severin G. főtitkár különféle adminisztratív ügyekről tett jelen- 

 tést s felolvasta a szakosztályok elnökeinek a névsorát. Magyar rész- 

 ről Dr. Horváth GÉzÁ-t a bezáró összes ülés, Dr. Kertész Kálmán-í 

 pedig a systematikai szakosztály alelnökévé választották meg. 



Dr. Sjöstedt Y. tartotta meg azután vetített képekkel kisért 

 előadását „A svéd Kilimandjaro expediczió és eredményei" 

 czímen. Csak általánoságban szólt, részletekre nem terjeszkedett ki. 

 x\z expediczió 16 hónapig tartott. A Kilimandjarot nyugati oldaláról 

 mászta meg. Olt 1300 méter magasságban ütött tanyát s ez szolgált 

 a kirándulások kiinduló pontjául. Felhatolt az örökös hó határáig, 

 a hol 5500 m. magasságban még egy Gollembolát és egy Lycosidát 

 talált. A közel fekvő Meru hegyet szintén bevonta kutatásai körébe. 

 Az elért eredményeket tárgyaló eddig megjelent három hatalmas 

 kötetet szintén bemutatta. 



